Soses inaugura 2 pistes de pàdel
L’Ajuntament de Soses ha inaugurat aquest dissabte dos pistes de pàdel que passen a formar part dels equipaments esportius del poble. La inauguració ha inclòs un esmorzar popular i un torneig de pàdel que ha cobert totes les places disponibles.
Ubicades a la zona esportiva, les pistes s’han finançat gràcies a una inversió del consistori de 63.000 euros. Aquesta xifra inclou l’equipament i l’adequació de l’entorn que es durà a terme properament. Les pistes s’inclouen en el complex de la zona esportiva de Soses, que compta amb tres camps de futbol i que, segons les previsions de l’Ajuntament, en el futur s’anirà ampliant amb nous equipaments.